HU Az Európai Unió Hivatalos Lapja L 28/12

A BIZOTTSÁG (EU) 2016/143 RENDELETE

(2016. január 18.)

a 396/2005/EK európai parlamenti és tanácsi rendelet IV. mellékletének a COS-OGA, a cerevisane, a kalcium-hidroxid, a lecitinek, a Salix spp cortex, az ecet, a gyümölcscukor, a Pepinó mozaik vírus CH2 törzséről izolált 1906-os izolátum, a Verticillium albo-atrum izolátum: WCS850 és a Bacillus amyloliquefaciens subsp. plantarum D747 törzse tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 5. cikke (1) bekezdésére,

mivel:

(1) a COS-OGA, a cerevisane, a kalcium-hidroxid, a lecitinek, a Salix spp cortex, az ecet, a gyümölcscukor, a Pepinó mozaik vírus CH2 törzséről izolált 1906-os izolátum, a Verticillium albo-atrum izolátum: WCS850 és a Bacillus amyloliquefaciens subsp. plantarum D747 törzse tekintetében nem határoztak meg külön maradékanyag-határértéket (a továbbiakban: MRL-ek). Mivel a 396/2005/EK rendelet IV. mellékletében nem szerepelnek ezek a hatóanyagok, a rendelet 18. cikke (1) bekezdésének b) pontjában meghatározott, alapértelmezett 0,01 mg/kg érték vonatkozik rájuk.

(2) A COS-OGA esetében az Európai Élelmiszerbiztonsági Hatóság (továbbiakban: a Hatóság) azt a következtetést vonta le (2), hogy indokolt annak felvétele a 396/2005/EK rendelet IV. mellékletébe.

(3) A cerevisane esetében a Hatóság azt a következtetést vonta le (3), hogy indokolt annak felvétele a 396/2005/EK rendelet IV. mellékletébe.

(4) A Pepinó mozaik vírus CH2 törzséről izolált 1906-os izolátum esetében a Hatóság azt a következtetést vonta le (4), hogy indokolt annak felvétele a 396/2005/EK rendelet IV. mellékletébe.

(5) A kalcium-hidroxid mint egyszerű anyag az 1107/2009/EK európai parlamenti és tanácsi rendelettel (5) már jóváhagyásra került. A Bizottság úgy ítéli meg, hogy tekintettel az (EU) 2015/762 bizottsági végrehajtási rendeletre (6), indokolt ezt az anyagot felvenni a 396/2005/EK rendelet IV. mellékletébe.

(6) A lecitinin mint egyszerű anyag az 1107/2009/EK rendelettel jóváhagyásra kerül. A Bizottság úgy ítéli meg, hogy tekintettel az (EU) 2015/1116 bizottsági végrehajtási rendeletre (7), indokolt ezt az anyagot felvenni a 396/2005/EK rendelet IV. mellékletébe.

(7) A Salix spp cortex mint egyszerű anyag az 1107/2009/EK rendelettel jóváhagyásra került. A Bizottság úgy ítéli meg, hogy tekintettel az (EU) 2015/1107 bizottsági végrehajtási rendeletre (8), indokolt ezt az anyagot felvenni a 396/2005/EK rendelet IV. mellékletébe.

(8) Az ecet mint egyszerű anyag az 1107/2009/EK rendelettel jóváhagyásra került. A Bizottság úgy ítéli meg, hogy tekintettel az (EU) 2015/1108 bizottsági végrehajtási rendeletre (9), indokolt ezt az anyagot felvenni a 396/2005/EK rendelet IV. mellékletébe.

(9) A gyümölcscukor mint egyszerű anyag az 1107/2009/EK rendelettel jóváhagyásra került. A Bizottság úgy ítéli meg, hogy tekintettel az (EU) 2015/1392 bizottsági végrehajtási rendeletre (10), indokolt ezt az anyagot felvenni a 396/2005/EK rendelet IV. mellékletébe.

(10) A Verticillium albo-atrum izolátum: WCS850 a 2008/113/EK bizottsági irányelvvel (11) felvették a 91/414/EGK tanácsi irányelv I. mellékletébe és az 1107/2009/EK rendelet szerinti jóváhagyott hatóanyagnak tekintendő. A Verticillium albo-atrum izolátum: WCS850-nek való természetes kitettség lényegesen jelentősebb, mint az anyag növényvédő szerként való alkalmazásához kapcsolódó kitettség. A Hatóság azt a következtetést vonta le (12), hogy az eddigi ismeretek szerint a Verticillium albo-atrum izolátum: WCS850 emberekre nem patogén és a gyártási folyamat során nem keletkeznek jelentős toxinok vagy másodlagos metabolitok. Célszerű ezért ezt a hatóanyagot felvenni a 396/2005/EK rendelet IV. mellékletébe.

(11) Az 1316/2014/EU bizottsági végrehajtási rendelet (13) jóváhagyta a Bacillus amyloliquefaciens subsp. plantarum D747 hatóanyagot. A Hatóság arra a következtetésre jutott (14), hogy a fogyasztókat táplálkozás útján érő kockázatok értékeléséhez egyes információk nem álltak rendelkezésre, ezért további vizsgálatra volt szükség a kockázatkezelők részéről. A hatóanyagra vonatkozó bizottsági felülvizsgálati jelentés (15) megállapította, hogy a hatóanyag emberekre nem patogén és várhatóan nem termel az emberi egészség szempontjából releváns toxinokat. Célszerű ezért ezt a hatóanyagot felvenni a 396/2005/EK rendelet IV. mellékletébe.

(12) Az 396/2005/EK rendeletet ezért ennek megfelelően módosítani kell.

(13) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk

A 396/2005/EK rendelet IV. melléklete ábécérendben a következő bejegyzésekkel egészül ki: „COS-OGA”, „cerevisane”, „kalcium-hidroxid”, „lecitinek”, „Salix spp cortex”, „ecet”, „gyümölcscukor”, a „Pepinó mozaik vírus CH2 törzséről izolált 1906-os izolátum”, „Verticillium albo-atrum izolátum: WCS850” és a „Bacillus amyloliquefaciens subsp. plantarum D747 törzse”.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2016. január 18-án. a Bizottság részéről az elnök Jean-Claude JUNCKER

(1) HL L 70., 2005.3.16., 1. o.

(2) European Food Safety Authority; 2014. A Conclusion on the peer review of the pesticide risk assessment of the active substance COS-OGA (Európai Élelmiszerbiztonsági Hatóság, 2014: A COS-OGA hatóanyagú növényvédő szerek esetében felmerülő kockázatok felméréséről készült szakértői értékelés megállapításai). EFSA Journal 2014;12(10):3868, 39 o.

(3) European Food Safety Authority, 2014. Conclusion on the peer review of the pesticide risk assessment of the active substance cerevisane (cell walls of Saccharomyces cerevisiae strain LAS117) (Európai Élelmiszerbiztonsági Hatóság, 2014: A cerevisane (a Saccharomyces cerevisiae LAS117 törzsének sejtfalai) hatóanyagú növényvédő szerek esetében felmerülő kockázatok felméréséről készült szakértői értékelés megállapításai.) EFSA Journal 2014;12(6):3583, 39 o.

(4) European Food Safety Authority; Conclusion on the peer review of the pesticide risk assessment of the active substance Paecilomyces fumosoroseus strain FE 1906 (A Paecilomyces fumosoroseus FE 9901 törzs hatóanyagú növényvédő szerek esetében felmerülő kockázatok felméréséről készült szakértői értékelés megállapításai). EFSA Journal 2015;13(1):3977, 25 o.

(5) Az Európai Parlament és a Tanács 2009. október 21-i 1107/2009/EK rendelete a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).

(6) A Bizottság 2015. május 12-i (EU) 2015/762 végrehajtási rendelete a kalcium-hidroxid egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (HL L 120., 2015.5.13., 6. o.).

(7) A Bizottság 2015. július 9-i (EU) 2015/1116 végrehajtási rendelete a lecitinek egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (HL L 182., 2015.7.10., 26. o.).

(8) A Bizottság 2015. július 8-i (EU) 2015/1107 végrehajtási rendelete a Salix spp cortex egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (HL L 181., 2015.7.9., 72. o.).

(9) A Bizottság 2015. július 8-i (EU) 2015/1108 végrehajtási rendelete az ecet mint egyszerű anyag jóváhagyásáról a növényvédő szerek forgalomba hozataláról szóló 1107/2009/EK európai parlamenti és tanácsi rendelettel összhangban, valamint az 540/2011/EU bizottsági végrehajtási rendelet mellékletének módosításáról (HL L 181., 2015.7.9., 75. o.).

(10) A Bizottság 2015. augusztus 13-i (EU) 2015/1392 végrehajtási rendelete a fruktóz egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (HL L 215., 2015.8.14., 34. o.).

(11) A Bizottság 2008. december 8-i 2008/113/EK irányelve a 91/414/EGK tanácsi irányelvnek a mikroorganizmusok hatóanyagként való felvétele tekintetében történő módosításáról (HL L 330., 2008.12.9., 6. o.).

(12) European Food Safety Authority: Conclusion on the peer review of the pesticide risk assessment of the active substance Verticillium albo-atrum (strain WCS850). (A Verticillium albo-atrum izolátum: WCS850 hatóanyagú növényvédő szerek esetében felmerülő kockázatok felméréséről készült szakértői értékelés megállapításai). EFSA Journal 2013;11(1):3059. [22 o.].

(13) A Bizottság 2014. december 11-i 1316/2014/EU végrehajtási rendelete a Bacillus amyloliquefaciens subsp. plantarum D747 törzse hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, az 540/2011/EU bizottsági végrehajtási rendelet mellékletének módosításáról, továbbá az említett hatóanyag ideiglenes engedélyeinek a tagállamok által történő meghosszabbításának engedélyezéséről (HL L 355., 2014.12.12., 1. o.).

(14) European Food Safety Authority, 2014. Conclusion on the peer review of the pesticide risk assessment of the active substance Bacillus amyloliquefaciens subsp. plantarum strain D747. (a Bacillus amyloliquefaciens subsp. plantarum D747 törzse hatóanyagú növényvédő szerek esetében felmerülő kockázatok felméréséről készült szakértői értékelés megállapításai). EFSA Journal 2014;12(4):3624, 29 o.

(15) Review report for the active substance Bacillus amyloliquefaciens ssp. plantarum strain D747 [finalised in the Standing Committee on Plants, Animals, Food and Feed at its meeting on 10 October 2014] (A Bacillus amyloliquefaciens ssp. plantarum D747 törzse hatóanyagra vonatkozó felülvizsgálati jelentés [Véglegesítve a Növények, Állatok, Élelmiszerek és Takarmányok Állandó Bizottságának 2014. október 10-i ülésén.]